ሰሜን ኮሪያ የኒዩክሌር ሙከራ ጣቢያዎቿን ለማፈራረስ ቀነ ገደብ አስቀመጠች
ሰሜን ኮሪያ የፊታችን ከግንቦት 15 እሰከ 17 የኒዩክሌር ሙከራ ጣቢያዎቿን ለማፈራረስ ቀነ ገደብ አስቀምጣለች፡፡እንደ ፍል ውሀ በየ ሰዓታቱ ከሚገነፍለው ፖለቲካዋ ተላቃ ለሰላም እና ደህንነት የተነሳችው ሰሜን ኮሪያ አለምን ስታስፈራራበት የቆየችውን የኒዩክሌር ሙከራ ጣቢያዋን ሙሉ ለሙሉ ለማፈራረስ እንደ አውሮፓዊያኑ የዘመን ቀመር የፊታችን ግንቦት 23 እስከ 25 አለም አቀፍ ጋዜጠገኞች በተገኙበት ቀነ ገደብ ማስቀምጧ ተገልጸዋል፡፡የፒዮንግ ያንግ የኒዩክለር ጣቢያ ሲፈራርስ ሁሉንም የኒዩክሌር ጣቢያ ክፍሎችን ባጠቃለለ መልኩ ሲሆን  የጣቢያው የደህንነት ክፍል እና የምርምር ጣቢያውንም ይጨምራል ነው የተባለው፡፡በሰሜን ኮሪያ የኒዩክሌር ጣቢያ ተቋማት እና መሰል መቆጣጠሪያ ክፍሎችም ቴክኒካዊ የማፈራረስ እርምጃ ከሚወሰድባቸው ክፍሎች ውስጥ ተካተዋል ነው የተባለው፡፡ሰሜን ኮሪያ በአሜሪካ እና ምዕራባዊያን ዘንድ አመኔታን ለማግኘት የኒዩክሌር ጣቢያዋን ስታፈራርስ በምትኩ ደግሞ ለአመታት ያክል ኢኮኖሚያዋን ያደቀቀባትን ማዕቀብ እንዲነሳላት በማሰብ እንደሆነም ይታወቃል፡፡የአሜሪካው ፕሬዝዳንት ዶናልድ ትራምፕ እና የሰሜን ኮሪያው አቻቸው ኪም ጆንግ ኡን የፊታችን ሰኔ 5 በሲንጋፖር ተገናገኝተው ታሪካዊ ውይይታቸውን የሚያካሂዱ እንደሆነ ነው የተጠቆመው፡፡የአሜሪካው ውጭ ጉዳይ ሚኒስትር ማይክ ፖምፒዮ ለመገናኛ ብዙሀን እንደገለፁት ሰሜን ኮሪያ የኒዩክሌር ጣቢያዎቿን ለማፈራረስ ከተስማማች እውነትም ለወደፊቷ ሰላም እና ብልፅግና እየተመለከተች ነው ሲሉ ገልጸዋል፡፡የሰሜን ኮሪያን የኒዩክሌር ጣቢያ ማፈራረስ መግለጫንም ፕሬዝዳንት ትራምፕ በደስታ እንደሚቀበሉት ነው የተጠቆመው፡፡የደቡብ ኮሪያው ፕሬዝዳንት ሙንጃ ኢን ሰሜን ኮሪያ የኒዩክሌር ጣቢያዎቿን ለማፈራረስ ቀነ ገደብ ማስቀመጧ በቃላት የሚያወሩትን በተግባር ለመፈፀም የሚያሳዩትን ጥረት ያሳያል ነው ያሉት፡፡   ፕሬዝዳንት ኪም ጆንግ ኡንም ሰሜን ኮሪያ ከዚህ በኋላ ምንም አይነት ኒዩክሌር ሙከራዎችን ማድረግ ፍላጎት የላትም ምክንያቱ ደግሞ ሀገሪቱ አሁን ሙሉ ለሙሉ የኒዩክሌር መሳሪያ ግቧን አሳክታለች ነው ያሉት፡፡አሁን ሰሜን ኮሪያ በግንቦት ውስጥ በምታደርገው የኒዩክሌር ጣቢያዋን ማፈራረስ ተግቧሯ የፒዮንግ ያንግን ጨምሮ ከአሜሪካ እና ሰሜን ኮሪያ የተወጣጡ ጋዜጠኞች ድርጊቱን ለመዘገብ ግብዣ እንደተደረገላቸውም ተገልጸዋል፡፡ሰሜን ኮሪያ የኒዩክሌር ጣቢያዋን ካፈራረሰች በኋላም ታማኝነትን ለማግኘት አካባቢውን በባለሙያዎች እና በዘርፉ ምሁራን እንደምታስጎበኝ ነው ያስታወቀችው፡፡ባለፈው ወር የደቡብ ኮሪያው ሙንጃኢን ሰሜን ኮሪያ በምታደርገው የኒዩክሌር ጣቢያ መዝጋት የተባበሩት መንግስታት ድርጅት እገዛ ሊያደርግላት ይገባል ማለታቸውም ይታወሳል፡፡አሁን በዘገባው እንደተገለፀው ከሆነ በሰሜን ኮሪያ የሚገኙ ስድስት የሚደርሱ የኒዩክሌር ቦምብ ሙከራ ጣቢያዎች ሙሉ ለሙሉ እንደሚፈራረሱ ነው የተነገረው፡፡በርካታ የፖለቲካ ምሁራን እና ተንታኞች እንደሚሉት ከሆነ ሰሜን ኮሪያ የኒዩክሌር ቦምብ ጣቢያቿን አትዘጋም ይህ ጊዜ ለመግዛት የምታደርገው ሙከራ ነው እንጂ ሲሉ ይገልፃሉ፡፡አሁን ፒዮንግ ያንግ በተመድ የተጣለባትን ማዕቀብ በመቀልበስ ከኢኮኖሚያዋ ለማገገም እንጂ የኒዩክሌር ቦምብ ግንባታ ለሰሜን ኮሪያዊያን የህልውናቸው ጉዳይ ካደረጉት ቆይተዋል እናም ይህ የሰሜን ኮሪያ የማዘናጊያ መልዕክት ነው ሲሉ የመገናገኛ ብዙሃን እየዘገቡ እንደሚገኙም ሮይተርስ በዘገባው አስፍሯል፡፡